**ΒΟΡΕΙΟΣ ΙΣΠΑΝΙΑ – ΧΩΡΑ ΤΩΝ ΒΑΣΚΩΝ**

**10 ΗΜΕΡΕΣ**

***ΜΑΔΡΙΤΗ-ΜΠΟΥΡΓΚΟΣ-ΜΠΙΛΜΠΑΟ – ΒΙΤΟΡΙΑ – ΠΑΜΠΛΟΝΑ – ΜΠΙΑΡΙΤΖ –ΣΑΝ ΣΕΜΠΑΣΤΙΑΝ –***

***ΣΑΝΤΑΤΕΡ – ΣΠΗΛΑΙΟ ΑΛΤΑΜΙΡΑ-ΣΑΝΤΙΓΙΑΝΑ ΝΤΕΛ ΜΑΡ -ΟΒΙΕΔΟ – XIXON –ΡΙΑΣ ΑΛΤΑΣ – ΚΟΡΟΥΝΙΑ –***

***ΣΑΝΤΙΑΓΚΟ ΝΤΕ ΚΟΜΠΟΣΤΕΛΑ- ΡΙΑΣ ΜΠΑΧΑΣ – ΠΟΡΤΟ***

* Ξενάγηση στο Μπιλμπάο
* **Είσοδος και ξενάγηση στο Μουσείο Γκουγκενχάιμ στο Μπιλμπάο**
* **Επίσκεψη στο διάσημο παλαιολιθικό Σπήλαιο Αλταμίρα**
* Διαμονή στο Σαν Σεμπαστιάν
* Επίσκεψη στην Παμπλόνα και στην Βιτόρια Γκαστέις
* Απευθείας πτήσεις ΑΘΗΝΑ-ΜΑΔΡΙΤΗ ΚΑΙ ΠΟΡΤΟ-ΑΘΗΝΑ με την ασφάλεια και την αξιοπιστία της Aegean Airlines

## **1η μέρα Αθήνα – Μαδρίτη-Μπούργκος-Μπιλμπάο**

Συγκέντρωση στο αεροδρόμιο και πρωινή πτήση για Μαδρίτη . Άφιξη στην πρωτεύουσα της Ισπανίας και επιβίβαση στο πούλμαν με αναχώρηση για το **Μπούργκος** , γενέτειρα του θρυλικού **Ελ Σιντ** και ιστορική πρωτεύουσα του βασιλείου της **Καστίλλης**, μία πόλη γεμάτη γοτθική και αναγεννησιακή αρχιτεκτονική. Όλα αυτά τα όμορφα κτίσματα του 15ου και του 16ου αιώνα είναι χτισμένα με τοπικό λευκό ασβεστόλιθο, το οποίο δίνει στο αστικό τοπίο του Μπούργκος το δικό του βασιλικό χαρακτήρα. Στο ιστορικό κέντρο της πόλης , επικρατεί μεταξύ άλλων ο γοτθικός καθεδρικός ναός **Santa María de Burgos**, μνημείο Παγκόσμιας Κληρονομιάς της **UNESCO** από το 1984. Ένας μεγάλος αριθμός από μεσαιωνικές εκκλησίες, παλάτια και άλλα κτίρια από τη μεσαιωνική εποχή παραμένουν στην πόλη. Η πόλη αποτελεί το κύριο σταυροδρόμι της βόρειας Ισπανίας κατά μήκος του **Camino de Santiago**, το οποίο τρέχει παράλληλα με τον ποταμό **Arlanzón**. Συνεχίζουμε για την μεγαλύτερη πόλης της Χώρας των Βάσκων ,το **Μπιλμπάο**, που είναι χτισμένο στις όχθες του **ποταμού Νερβιόν** . Σημαντικότατο εμπορικό και βιομηχανικό λιμάνι του Βορρά αλλά και πανευρωπαϊκός πόλος προσέλευσης τουριστών. Φουτουριστικές είσοδοι μετρό, σχεδιασμένες από τον Norman Foster, δουλειές του Φιλίπ Σταρκ, του Ισοζάκι, του Καλατράβα, του Φρανκ Γκέρυ, η αφρόκρεμα της Παγκόσμιας Αρχιτεκτονικής έβαλε το χέρι της και το **Μπιλμπάο** μεταμορφώθηκε. Τακτοποίηση στο ξενοδοχείο. Διανυκτέρευση.

## **2η μέρα Μπιλμπάο**

Σήμερα το πρωί, θα επισκεφτούμε το μουσείο Γκουγκενχάιμ (**Guhneheim**), το φουτουριστικό κτίριο του **Frank O. Gehry** και σήμα κατατεθέν πλέον της πόλης του Μπιλμπάο- ένα μοναδικό επίτευγμα μοντέρνας αρχιτεκτονικής, που όταν εγκαινιάστηκε το 1997, όχι μόνο προκάλεσε παγκόσμια εντύπωση για τον πρωτότυπο σχεδιασμό του, αλλά και έδωσε μια σημαντική παγκόσμια προβολή στην πόλη. Θα περιπλανηθούμε και σ’ ένα από τα ωραιότερα ιστορικά κέντρα, το Νεοκλασικό πρόσωπο της πόλης. Βλέπουμε την αψιδωτή **Plaza Nueva**, την πλατεία όπου οι bilbainos μαζεύονται για να τσιμπήσουν pinchos μεζεδάκια. Επίσης θα δούμε την πλατεία **Miguel de Unamuno**, θα σταθούμε και στο εντυπωσιακό **Teatro Arriaga** δίπλα στην γέφυρα **Arenal**, που οδηγεί στην περίφημη **Gran Via de Don Diego Lopez** **de Haro** ,που κατακλύζεται με κομψά καταστήματα. Επιστροφή στο ξενοδοχείο. Διανυκτέρευση.

## **3η μέρα Μπιλμπάο – Βιτόρια – Παμπλόνα – Σαν Σεμπαστιάν**

Μετά το πρωινό αναχώρηση για την δεύτερη μεγαλύτερη Βασκική πόλη, μετά το Μπιλμπάο, τη **Vitoria Gasteiz**, την πρωτεύουσα της χώρας των Βάσκων. Θα περιηγηθούμε, σε κάθε της σημαντική γωνία για να δούμε τα πιο αξιόλογα σημεία που την στολίζουν, όπως τον καθεδρικό ναό της Σάντα Μαρία, την πλατεία Νίκης και την πλατεία Ισπανίας. Συνεχίζουμε την διαδρομή μας, με προορισμό την παλιά πόλη της **Παμπλόνα**, τη Βασκική Ιρούνια στα Πυρηναία, πρωτεύουσα κάποτε του Βασκικού Βασιλείου, αλλά και βασίλισσα στην καρδιά του Χέμινγουει στο μεσοπόλεμο καθώς καταγοηθεύτηκε με το προαιώνιο έθιμο των **San Fermines**, τον συνεπήρε το πως αψηφούσαν οι βάσκοι τον κίνδυνο του θανάτου τρέχοντας μπρος εκείνοι και πίσω τους οι ταύροι κι έγραψε το **‘’ΟΤΑΝ Ο ΗΛΙΟΣ Θ’ΑΝΑΤΕΙΛΕΙ ΞΑΝΑ’’** που μετέτρεψε την Παμπλόνα από μία πόλη της Βασκίας σε παγκόσμιο τουριστικό προορισμό έστω και γι’αυτό της και μόνο το έθιμο. Πόλη γεμάτη με στενά δρομάκια, θα περιηγηθούμε στα σημαντικότερα σημεία της και θα έχουμε χρόνο για καφέ και σουβενίρ. Στη συνέχεια, θα αναχωρήσουμε για την ωραιότερη πόλη της Ισπανίας, το **Σαν Σεμπαστιάν**, που έχει τα περισσότερα Michellin εστιατόρια, ανά κάτοικο. Άφιξη στο ξενοδοχείο στο Σαν Σεμπαστιάν. Τακτοποίηση. Διανυκτέρευση.

## **4η μέρα Σαν Σεμπαστιάν -Μπιαρίτζ**

Πρωινό στο ξενοδοχείο και ξεκινάμε αμέσως την πανοραμική μας ξενάγηση σε μια πόλη κόσμημα, στο αποκαλούμενο Μαργαριτάρι της Κατάμπριας. Θα περπατήσουμε στην Παλιά πόλη, καθεδρικοί ναοί, Δημαρχείο-Καζίνο, όμορφες γέφυρες που διασχίζουν τον ποταμό **URUMEA**, ωραίες πλατείες κλειστές και ανοιχτές, αρχοντικά, παλάτια, το παλάτι και το Πάρκο Μιραμάρ, γλυπτά, το Χτένι του Ανέμου, η Concha του Σαν Σεμπαστιάν, η πλέον περίφημη παραλία όλης της Ισπανίας. Χρόνος ελεύθερος για **Pintxos** , τους περίφημους βασκικούς μεζέδες. Το Σαν Σεμπαστιάν, θεωρείται η μητρόπολης της γαστρονομίας. Στην συνέχεια, αναχωρούμε για το **Μπιαρίτζ**, την λεγόμενη γαλλική χώρα των Βάσκων.Εδώ, ξεκουράζονταν η αγγλική, η γαλλική, η ισπανική και η ρωσική Αριστοκρατορία. Σήμερα, είναι ένα απ’τα πλέον κοσμοπολίτικα θέρετρα. Πλούσιοι, βαθύπλουτοι, νεόπλουτοι, νεόπτωχοι, σέρφερ, παραθεριστές τριμήνου αλλά και τουρίστες ενός απογεύματος όλοι εκεί, γύρω από το Hotel du Palais, το ανάκτορο που έχτισε κάποτε ο Ναπολέων ο 3ος για την Ευγενία Μοντίχο. Περιήγηση στα σημαντικότερα σημεία του Μπιαρίτζ και χρόνος ελεύθερος για καφέ ή και για όποιον το επιθυμεί για επίσκεψη στο Muse de la Mer . Επιστροφή στο Σαν Σεμπαστιάν. Διανυκτέρευση.

## **5η μέρα Σαν Σεμπαστιάν – Σανταντέρ -Μαγδαλένα- Σαντιγιάνα Ντελ Μαρ- Σπήλαιο Αλταμίρα– Οβιέδο**

Πρωινό στο ξενοδοχείο και αναχώρηση για το **Σανταντέρ** . Η πόλη είναι κτισμένη στις νότιες ακτές το ακρωτηρίου Μαγιόρ, ενώ παράλληλα απλώνεται σε μία ατέλειωτη παραλία μοναδικής γοητείας. Πανοραμικά θα διασχίσουμε κατά μήκος του λιμανιού, το ιστορικό κέντρο της πόλης και θα φτάσουμε στο περίφημο Καζίνο του Σανταντέρ, το **Gran Casino del Sardinero**. Επόμενος σταθμός μας η Χερσόνησος της **Magdalena** .Εκεί βρίσκεται και το Βασιλικό Ανάκτορο που έκτισε το δημαρχείο της πόλης ως θερινό ανάκτορο για την βασιλική οικογένεια όπως επίσης και το θαλάσσιο πάρκο της όπου και θα επισκεφθούμε. Συνεχίζουμε για την πανέμορφη **Santillana del Mar**, που είναι από τα ωραιότερα χωριά της Ισπανίας. Στη συνέχεια θα επισκεφτούμε το περίφημο μουσείο με το ακριβές αντίγραφο του **Σπηλαίου της Αλταμίρα** . Είναι διάσημο για τις σπουδαίες πολύχρωμες σπηλαιογραφίες του που ανάγονται στην παλαιολιθική εποχή και απεικονίζουν σκηνές κυνηγιού καθώς και διάφορα ζώα της τοπικής πανίδας. Σύμφωνα με επιστημονικές έρευνες, οι παλαιότερες από τις σπηλαιογραφίες που υπάρχουν μέσα στο σπήλαιο χρονολογούνται μέχρι και 36.000 χρόνια πριν, και φυσικά αποτελεί Μνημείο Παγκόσμιας Κληρονομιάς της **UNESCO** από το 1985. Στην συνέχεια, αναχώρηση για το **Οβιέδο** . Άφιξη και τακτοποίηση στο ξενοδοχείο. Διανυκτέρευση.

## **6η μέρα Οβιέδο**

Μετά το πρωινό θα ξεναγηθούμε στην πρωτεύουσα του Πριγκιπάτου της Αστούριας, στο Οβιέδο το οποίο είναι το διοικητικό κέντρο της περιοχής, είναι και το εμπορικό κέντρο αλλά τα τελευταία χρόνια κατόρθωσε να γίνει και το Καλλιτεχνικό. Ένα ‘’θαύμα’’ το Οβιέδο, μια υπαίθρια γλυπτοθήκη όλη η πόλη με πάνω από 200 γλυπτά, θα ανακαλύψουμε κάθε γωνία της πόλης που στόλισε η Τέχνη. Νωρίς το μεσημέρι, θα πάμε 30 χλμ πιο πέρα, στη **Χιχόν** για να γνωρίσουμε και το Λιμάνι της Αστούριας. Κάθε πόλη με λιμάνι έχει άλλη προσωπικότητα. Θα περιηγηθούμε στη Θιμαντεβίγια, το λεγόμενο <<χωριό των ψαράδων>> πάνω σε μία χερσόνησο που κόβει το λιμάνι στα δύο. Πολύχρωμα κτήρια και στενά καλντερίμια εναλλάσσονται στην πόλη που επιχείρησε να αλλάξει κάποτε τον κόσμο. **Προαιρετικά** μπορούμε να επισκεφθούμε το σπήλαιο της **Covadanga** , το ιστορικότερο ίσως σημείο όλης της Ισπανίας καθώς από εκεί ξεκινάει η Reconquista, ο πόλεμος της Ανακατάληψης της Ιβιρικής από τους χριστιανούς, να πάψει να είναι το **Al Andalus** η γη των Μουσουλμάνων . Ιστορία αλλά και φυσική ιστορία μπορούν να συνδυαστούν καθώς θα ανέβουμε και στα **Picos** **Europa**, τις κορυφές της Ευρώπης, μια περιοχή απαράμιλλης φυσικής ομορφιάς με λίμνες πάνω στα βουνά, στα 2.000 μ. όπου βρίσκεται και το εθνικό πάρκο της Αστούριας. Θα δούμε ανθρώπους και ζώα να συμβιώνουν εδώ με απόλυτη αρμονία, σα μετάβαση σε άλλη εποχή . Τέλος, μπορούμε να επισκεφθούμε την **Cangas de Onis**, την πρώτη πρωτεύουσα της ελεύθερης από Μουσουλμάνους Ισπανίας, την πρωτεύουσα του Πριγκιπάτου των Αστούριας του 8ου αιώνα. Επιστροφή στο Οβιέδο. Διανυκτέρευση.

## **7η μέρα Οβιέδο- Ρίας Άλτας – Λα Κορούνια-Σαντιάγκο Ντε Κομπεστέλα**

Μετά το πρωινό  αναχώρηση για τις **Ρίας Άλτας**, τα Φιόρδ του Βορρά της Γαλικίας. Μετά από αυτή την εμπειρία, θα συνεχίσουμε την πορεία μας, για το Φιόρδ του Rimpadeo και το απόγευμα θα φθάσουμε στην **La Coruña**, την πόλη με τον αρχαιότερο φάρο του κόσμου, τον φάρο του Ηρακλή, ακριβώς στο σημείο όπου ενώνεται ο Ατλαντικό Ωκεανός με τον Βισκαϊκό κόλπο. Το ένα λιμάνι της Κορούνια βλέπει στον Ατλαντικό Ωκεανό ενώ το άλλο προστατεύεται από ένα μικρό κλειστό κόλπο. Εκεί βρίσκεται και η μαρίνα με τον περίφημο αλιευτικό στόλο της Γαλικίας. Πλατείες, σοκάκια, μνημεία, αρχοντικά παλαιών ναυτικών οικογενειών με τζαμένιες προσόψεις που θυμίζουν πρύμνες ισπανικών καραβιών να οργώνουν τις θάλασσες του κόσμου. Συνεχίζουμε με τελικό προορισμό το Σαντιάγκο Ντε Κομποστέλα. Άφιξη και τακτοποίηση στο ξενοδοχείο. Διανυκτέρευση

## **8η μέρα Σαντιάγκο Ντε Κομποστέλα– Ρίας Μπάχας – Σαντιάγκο Ντε Κομποστέλα**

Μετά το πρωινό, θα επισκεφθούμε τον ιερότερο ίσως καθεδρικό της Ιβηρικής, τον καθεδρικό του **Santiago**. Εντυπωσιακός απ’ έξω, εντυπωσιακότερος από μέσα όπου μεταξύ άλλων την προσοχή ταβά ένα από τα μεγαλύτερα λιβανιστήρια του κόσμου που κρεμασμένο απ’ τον τρούλο αιωρείται αιώνες πάνω απ’ την περιέργεια των πιστών και τον Τάφου του Αγίου Ιακώβου. Αμέσως μετά, θα περιηγηθούμε στο υπέροχο μεσαιωνικό κέντρο της πόλης όπου θα έχουμε ελεύθερο χρόνο. Μεσημέρι πλέον, θα πάμε στην **Rias Bajas** με τα γραφικά ψαροχώρια και τους αμπελώνες, όπου παράγεται το περίφημο κρασί **Albarino** . Επιστροφή στη **Santiago De Compostela** . Διανυκτέρευση.

## **9η μέρα Σαντιάγκο Ντε Κομποστέλα – Πόρτο**

Πρωινό και άμεση αναχώρηση για το Πόρτο. Είναι μάλιστα αυτή η πόλη που έδωσε τo όνομα της όχι μόνο στο ομώνυμο περίφημο κρασί **Πόρτο** αλλά και στην ίδια τη χώρα, την Πορτογαλία. Η πόλη, είναι από το 1996 στην λίστα της **Unesco** ως Μνημείο Παγκόσμιας Πολιτιστικής Κληρονομιάς. Σήμερα, η πόλη αποτέλεσε σύμβολο παράδοσης, σκληρής δουλειάς και έκφραση δύναμης του οράματος του πορτογαλικού έθνους να φθάσει στα πέρατα της γης. Άφιξη και τακτοποίηση στο ξενοδοχείο. Χρόνος για λίγη ξεκούραση και νωρίς το απόγευμα θα ξεκινήσουμε την ξενάγηση σε μια πόλη πραγματικά εντυπωσιακή, μια πόλη χτισμένη στις όχθες του ποταμού **Douro**, πόλη που ξεκίνησε από το επίπεδο της θάλασσας και του ποταμού και σιγά – σιγά, σκαρφάλωσε σε λόφους όπου εκεί πια διατήρησε την μεσαιωνική της όψη και απλώνεται και άλλο και ανεβαίνει ακόμα πιο πολύ και κοιτάζει από ψηλά τα καράβια της. Στην άνω πόλη, βρίσκεται ο καθεδρικός ναός, ο σιδηροδρομικός σταθμός **Sao Bento**, που μοιάζει με μουσείο κεραμικών. Επίσης, θα θαυμάσουμε το **παλάτι Μπόλσα** , πρώην χρηματιστήριο και τον **Ναό του Αγίου Φραγκίσκου**. Στην κάτω πόλη υπάρχει η περίφημη **Rimpeira**, όπου βλέπουμε τα μεσαιωνικά καλντερίμια με τα παραδοσιακά ταβερνάκια και τα ιδιαίτερα rabelos, άλλης εποχής βάρκες, με τις οποίες μέχρι πρόσφατα μετέφεραν από τους αμπελώνες στα κελάρια της πόλης το ομώνυμο κρασί. Αργά το βράδυ μεταφορά στο αεροδρόμιο του Πόρτο .

## **10η μέρα Πόρτο-Αθήνα**

## Άφιξη νωρίς το πρωί στο αεροδρόμιο της Αθήνας

## **Σημείωση:** Για την καλύτερη εκτέλεση του προγράμματος η ροή μπορεί να διαφοροποιηθεί χωρίς όμως να παραλειφθεί κάτι.

|  |  |
| --- | --- |
| ΤΙΜΗ ΚΑΤΑ ΑΤΟΜΟ | 25 ΙΟΥΛΙΟΥ & 08 ΑΥΓΟΥΣΤΟΥ  Μπιλμπάο: Hotel Occidental Bilbao 4\*  Σαν Σεμπαστιάν: Hotel Silken Amara Plaza 4\*  Οβιέδο: Hotel Exe Oviedo Centro  Σαντιάγκο : Hotel Eurostars San Lazaro 4\* |
| ΔΙΚΛΙΝΟ | **1.175€** |
| ΜΟΝΟΚΛΙΝΟ | **1.595€** |
| ΠΑΙΔΙΚΟ | **1.135€** |
| ΦΟΡΟΙ | **225€** |

**ΠΛΑΝΟ ΠΤΗΣΕΩΝ Α**

|  |  |  |  |
| --- | --- | --- | --- |
|  | B. ΙΣΠΑΝΙΑ -ΧΩΡΑ ΤΩΝ ΒΑΣΚΩΝ 9 ΗΜΕΡΕΣ AEGEAN :  25 ΙΟΥΛΙΟΥ & 08 ΑΥΓΟΥΣΤΟΥ | | |
| 25/7 &  08/8 | Α3700 | ΑΤΗ MAD | 08:55-11:45 |
|  | Α3725 | OPO ATH | 00:40-06:25 |

## **Περιλαμβάνονται :**

* Αεροπορικά εισιτήρια οικονομικής θέσης Αθήνα-Μαδρίτη και Πόρτο-Αθήνα με απευθείας πτήσεις της **Aegean Airlines**
* 1 αποσκευή 23 κιλών και 1 χειραποσκευή 8 κιλών ανά επιβάτη
* Διαμονή σε επιλεγμένο κεντρικό ξενοδοχείο 4\* αστέρων
* Πρωινό μπουφέ καθημερινά
* **Εισιτήριο εισόδου στο Μουσείο Γκουγκενχάιμ**
* Μεταφορές, περιηγήσεις και εκδρομές με κλιματιζόμενο τουριστικό λεωφορείο, σύμφωνα με το αναλυτικό πρόγραμμα.
* Επίσημος ελληνόφωνος ξεναγός /συνοδός του γραφείου μας
* Ενημερωτικά έντυπα / χάρτες
* Φ.Π.Α.
* Ασφάλεια αστικής ευθύνης

## **Δεν περιλαμβάνονται :**

* Είσοδοι σε μουσεία, μνημεία και λοιπά αξιοθέατα
* Φόροι αεροδρομίων, επίναυλοι καυσίμων, και ασφάλεια **COVID** για ταξιδιώτες έως 75 ετών : **225€**
* Ότι ρητά δεν αναφέρεται στο πρόγραμμα ή αναφέρεται ως προαιρετικό.